Σχέδιο ΑΠΟΦΑΣΗ ΤΗΣ ΜΙΚΤΗΣ ΕΠΙΤΡΟΠΗΣ ΤΟΥ ΕΟX για την τροποποίηση του παραρτήματος XX (Περιβάλλον) της συμφωνίας ΕΟΧ - Σχέδιο της Κοινής Θέσης της Κοινότητας

(υποβληθέν από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Για να εξασφαλίσει την απαιτούμενη ασφάλεια δικαίου και ομοιογένεια, η Μικτή Επιτροπή ΕΟΧ οφείλει να ενσωματώνει όλη τη σχετική κοινοτική νομοθεσία στη συμφωνία ΕΟΧ το συντομότερο δυνατό μετά τη θέσπισή της.

2. Η Μικτή Επιτροπή του ΕΟΧ πρέπει, συνεπώς, να θεσπίσει τη συνημμένη απόφαση για την τροποποίηση του παραρτήματος ΧX της συμφωνίας ΕΟΧ, με την προσθήκη του κεκτημένου που θεσπίστηκε πρόσφατα στον τομέα του περιβάλλοντος. Η απόφαση αφορά τις ακόλουθες πράξεις:

-32001 R 0761: Κανονισμός (ΕΚ) αριθ. 761/2001 του Ευρωπαϊκού Κοινοβουλίου και του Συμβουλίου της 19ης Μαρτίου 2001 για την εκούσια συμμετοχή οργανισμών σε κοινοτικό σύστημα οικολογικής διαχείρισης και οικολογικού ελέγχου (EMAS) (ΕΕ L 114, της 24.4.2001, σ. 1),

-32001 D 0681: απόφαση της Επιτροπής 2001/681/EΚ της 7ης Σεπτεμβρίου 2001, σχετικά με κατευθύνσεις για την εφαρμογή του κανονισμού (ΕΚ) αριθ. 761/2001 του Ευρωπαϊκού Κοινοβουλίου και του Συμβουλίου για την εκούσια συμμετοχή οργανισμών σε κοινοτικό σύστημα οικολογικής διαχείρισης και οικολογικού ελέγχου (EMAS) (ΕΕ L 247, της 17.9.2001, σ. 24) και

-32001 H 0680: σύσταση της Επιτροπής 2001/680/EΚ της 7ης Σεπτεμβρίου 2001, σχετικά με κατευθύνσεις για την εφαρμογή του κανονισμού (ΕΚ) αριθ. 761/2001 του Ευρωπαϊκού Κοινοβουλίου και του Συμβουλίου για την εκούσια συμμετοχή οργανισμών σε κοινοτικό σύστημα οικολογικής διαχείρισης και οικολογικού ελέγχου (EMAS) (ΕΕ L 247, της 17.9.2001, σ. 1)

3. Η πρόταση συμπεριλαμβάνει προσαρμογές στην πράξη που επεκτείνεται στον ΕΟΧ, οι οποίες εισάγουν αλλαγές που δεν αποτελούν απλές τεχνικές προσαρμογές.

4. Σύμφωνα με το άρθρο 1 παράγραφος 3 στοιχείο α) του κανονισμού (ΕΚ) 2894/94 του Συμβουλίου σχετικά με ορισμένες λεπτομέρειες εφαρμογής της συμφωνίας για τον ΕΟΧ, το Συμβούλιο καθορίζει τη θέση της Κοινότητας ενόψει αποφάσεων με αντικείμενο την επέκταση πράξης του κοινοτικού δικαίου, μέσω εισαγωγής σημαντικών τροποποιήσεων.

5. Το Συμβούλιο καλείται να εγκρίνει το συνημμένο σχέδιο απόφασης με σκοπό την έκδοσή του από τη Μικτή Επιτροπή του ΕΟΧ. Η Επιτροπή ευελπιστεί ότι θα είναι σε θέση να παρουσιάσει τη θέση της Κοινότητας στη Μικτή Επιτροπή ΕΟΧ τον Νοεμβρίου του 2002.

Σχέδιο ΑΠΟΦΑΣΗ ΤΗΣ ΜΙΚΤΗΣ ΕΠΙΤΡΟΠΗΣ ΤΟΥ ΕΟX για την τροποποίηση του παραρτήματος XX (Περιβάλλον) της συμφωνίας ΕΟΧ

Η ΜΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής 'η συμφωνία', και, ιδίως, το άρθρο 98,

Εκτιμώντας τα εξής:

(1) Το παράρτημα ΧΧ της συμφωνίας τροποποιήθηκε με την απόφαση .../... της Μικτής Επιτροπής του ΕΟΧ της ... [1].

[1] ΕΕ L ...

(2) Ο κανονισμός (ΕΚ) αριθ. 761/2001 του Ευρωπαϊκού Κοινοβουλίου και του Συμβουλίου της 19ης Μαρτίου 2001 για την εκούσια συμμετοχή οργανισμών σε κοινοτικό σύστημα οικολογικής διαχείρισης και οικολογικού ελέγχου (EMAS) [2] πρέπει να ενσωματωθεί στη συμφωνία.

[2] ΕΕ L 114 της 24.4.2001, σ. 1.

(3) Η απόφαση 2001/681/ΕΚ της Επιτροπής της 7ης Σεπτεμβρίου 2001 σχετικά με κατευθύνσεις για την εφαρμογή του κανονισμού (ΕΚ) αριθ. 761/2001 του Ευρωπαϊκού Κοινοβουλίου και του Συμβουλίου για την εκούσια συμμετοχή οργανισμών σε κοινοτικό σύστημα οικολογικής διαχείρισης και οικολογικού ελέγχου (EMAS) [3] πρέπει να ενσωματωθεί στη συμφωνία.

[3] ΕΕ L 247 της 17.9.2001, σ. 24.

(4) Η σύσταση 2001/680/ΕΚ της Επιτροπής της 7ης Σεπτεμβρίου 2001 σχετικά με κατευθύνσεις για την εφαρμογή του κανονισμού (ΕΚ) αριθ. 761/2001 του Ευρωπαϊκού Κοινοβουλίου και του Συμβουλίου για την εκούσια συμμετοχή οργανισμών σε κοινοτικό σύστημα οικολογικής διαχείρισης και οικολογικού ελέγχου (EMAS) [4] πρέπει να ενσωματωθεί στη συμφωνία.

[4] ΕΕ L 247 της 17.9.2001, σ. 1.

(5) Η ευρωπαϊκή επιτροπή τυποποίησης, στο εξής αποκαλούμενη «CEN», κατέχει τα πνευματικά δικαιώματα του κειμένου του τμήματος 4 του EN ISO 14001: 1996 που συμπεριλαμβάνεται και στο παράρτημα I του κανονισμού (ΕΚ) αριθ. 761/2001 και έχει το δικαίωμα εκμετάλλευσης των πνευματικών δικαιωμάτων.

(6) Η χρήση του κειμένου του τμήματος 4 του EN ISO 14001:1996 που συμπεριλαμβάνεται στο παράρτημα I του κανονισμού (ΕΚ) αριθ. 761/2001 γίνεται κατόπιν άδειας της CEN.

(7) Η χορήγηση άδειας από την CEN εκφράζεται με συμφωνία για την παραχώρηση άδειας με ημερομηνία 16 Ιουνίου 2000 μεταξύ της Ευρωπαϊκής Κοινότητας και της CEN σύμφωνα με την οποία η CEN χορηγεί στην Ευρωπαϊκή Κοινότητα το δικαίωμα να χρησιμοποιήσει το κείμενο του τμήματος 4 του EN ISO 14001:1996 και η Ευρωπαϊκή Κοινότητα συμφωνεί να καταβάλλει στη CEN δικαίωμα βάσει των όρων που προβλέπονται στη συμφωνία για την παραχώρηση άδειας.

(8) Οι χώρες ΕΖΕΣ συμφωνούν να εφαρμόσουν τη συμφωνία για την παραχώρηση άδειας τηρουμένων των αναλογιών και να καταβάλουν στη CEN αντίστοιχο δικαίωμα σύμφωνα με τους ίδιους όρους που βασίζονται στις πωλήσεις του κειμένου του τμήματος 4 του EN ISO 14001: 1996 στην Ισλανδία, στη Νορβηγία και στο Λιχτενστάιν από τα αντίστοιχα μέλη της CEN,

ΑΠΟΦΑΣΙΖΕΙ:

Άρθρο 1

1. Το παράρτημα XX της συμφωνίας τροποποιείται ως εξής:

Α. Ύστερα από το σημείο 2στ (κανονισμός (ΕΟΚ) αριθ. 1836/93 του Συμβουλίου), προστίθενται τα ακόλουθα σημεία:

«2στ´α. 32001 R 0761: Κανονισμός (ΕΚ) αριθ. 761/2001 του Ευρωπαϊκού Κοινοβουλίου και του Συμβουλίου της 19ης Μαρτίου 2001 για την εκούσια συμμετοχή οργανισμών σε κοινοτικό σύστημα οικολογικής διαχείρισης και οικολογικού ελέγχου (EMAS) (ΕΕ L 114, της 24.4.2001, σ. 1).

«2στ´αα. 32001 D 0681: απόφαση της Επιτροπής 2001/681/EΚ της 7ης Σεπτεμβρίου 2001, σχετικά με κατευθύνσεις για την εφαρμογή του κανονισμού (ΕΚ) αριθ. 761/2001 του Ευρωπαϊκού Κοινοβουλίου και του Συμβουλίου για την εκούσια συμμετοχή οργανισμών σε κοινοτικό σύστημα οικολογικής διαχείρισης και οικολογικού ελέγχου (EMAS) (ΕΕ L 247, της 17.9.2001, σ. 24).»

B. Στο σημείο 39 (οδηγία 2001/331/ΕΚ του Ευρωπαϊκού Κοινοβουλίου και του Συμβουλίου) προστίθεται το ακόλουθο σημείο:

«40. 32001 H 0680: σύσταση της Επιτροπής 2001/680/ΕΚ της 7ης Σεπτεμβρίου 2001, σχετικά με κατευθύνσεις για την εφαρμογή του κανονισμού (ΕΚ) αριθ. 761/2001 του Ευρωπαϊκού Κοινοβουλίου και του Συμβουλίου για την εκούσια συμμετοχή οργανισμών σε κοινοτικό σύστημα οικολογικής διαχείρισης και οικολογικού ελέγχου (EMAS) (ΕΕ L 247, της 17.9.2001, σ. 1)».

2. Οι χώρες ΕΖΕΣ εφαρμόζουν τη συμφωνία για την παραχώρηση άδειας της 16ης Ιουνίου 2000 μεταξύ της Ευρωπαϊκής Κοινότητας και της CEN τηρουμένων των αναλογιών και καταβάλλουν αντίστοιχο δικαίωμα στη CEN βάσει των όρων που προβλέπονται στην εν λόγω συμφωνία. Το ποσό του δικαιώματος βασίζεται στις πωλήσεις της δημοσίευσης του κειμένου του τμήματος 4 του EN ISO 14001: 1996 στην Ισλανδία, στη Νορβηγία και στο Λιχτενστάιν από τα αντίστοιχα μέλη της CEN.

Άρθρο 2

Τα κείμενα του κανονισμού (ΕΚ) αριθ. 761/2001, της απόφασης 2001/681/ΕΚ και της σύστασης 2001/680/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.

Άρθρο 3

Η παρούσα τίθεται σε ισχύ την [...], υπό την προϋπόθεση ότι έχουν πραγματοποιηθεί προς τη Μικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103, παράγραφος 1 της συμφωνίας [5].

[5] [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.]

Άρθρο 4

Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, .

Για τη Μικτή Επιτροπή του ΕΟΧ

Ο Πρόεδρος

Οι γραμματείς της Μικτής Επιτροπής του ΕΟΧ